I 1991 var [[Gorbatjov]] præsident for [[Sovjetunionen]], og styrede mod en [[Skandinavien|skandinavisk]] [[blandingsøkonomi]]. Men [[G7]] og IMF krævede ifølge Klein neoliberalistisk chokterapi for at hjælpe. Gorbatjov blev væltet og Sovjetunionen opløst, og [[Boris Jeltsin]] blev [[Rusland]]s præsident med midlertidig magt til at udstede dekreter uden parlamentets godkendelse. Han gennemførte sammen med bl.a. 'reform-økonomen' [[Jegor Gajdar]] en økonomisk chokterapi for at få lån, hvilket gav stor fattigdom. Det russiske parlament ville derefter selv lovgive, men Jeltsin erklærede undtagelsestilstand støttet af Vesten, 'opløste' parlamentet i 1993 uden at have mandat, hvorefter parlamentet startede en rigsretssag mod ham. Jeltsin fik så hæren til at storme parlamentet, og kunne herefter fortsætte chokterapien uden demokratisk modstand. Mange blev fattige, men en lille gruppe '[[oligarki|oligarker]]' blev rige (og støttede Jeltsin økonomisk).
Kultur